CELEX: 32017R0212
Language: hu
Date: 2017-02-07 00:00:00
Title: A Bizottság (EU) 2017/212 rendelete (2017. február 7.) a kiskérődzők pestisét vizsgáló uniós referencialaboratórium kijelöléséről, a laboratórium részére külön felelősségi körök és feladatok meghatározásáról és a 882/2004/EK európai parlamenti és tanácsi rendelet VII. mellékletének módosításáról (EGT-vonatkozású szöveg. )

8.2.2017   
            
            
               HU
            
            
               Az Európai Unió Hivatalos Lapja
            
            
               L 33/27
            
         A BIZOTTSÁG (EU) 2017/212 RENDELETE
   (2017. február 7.)
   a kiskérődzők pestisét vizsgáló uniós referencialaboratórium kijelöléséről, a laboratórium részére külön felelősségi körök és feladatok meghatározásáról és a 882/2004/EK európai parlamenti és tanácsi rendelet VII. mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (1) és különösen annak 32. cikke (5) és (6) bekezdésére,
   mivel:
   
               (1)
            
            
               A 882/2004/EK rendelet meghatározza az élelmiszereket és a takarmányokat, valamint az állat-egészségügyi kérdéseket vizsgáló uniós referencialaboratóriumok általános feladatait, kötelezettségeit és a velük szemben támasztott követelményeket. Az állat-egészségügyi kérdéseket, illetve élő állatokat vizsgáló uniós referencialaboratóriumokat az említett rendelet VII. mellékletének II. része sorolja fel.
            
         
               (2)
            
            
               Nincs még kijelölve a kiskérődzők pestisét vizsgáló uniós referencialaboratórium. Az uniós referencialaboratóriumok tevékenységének ki kell terjednie a takarmány- és élelmiszerjog, valamint az állategészségügy minden olyan területére, ahol pontos analitikai és diagnosztikai eredményekre van szükség. A kiskérődzők pestisének kitörésekor pontos analitikai és diagnosztikai eredményekre van szükség.
            
         
               (3)
            
            
               A Bizottság 2016. június 30-án pályázati felhívást tett közzé a kiskérődzők pestisét vizsgáló uniós referencialaboratórium kiválasztása és kijelölése céljából. A kiválasztott laboratóriumot – „Centre de coopération internationale en recherche agronomique pour le développement (CIRAD)” – ki kell jelölni a kiskérődzők pestisét vizsgáló uniós referencialaboratóriumnak.
            
         
               (4)
            
            
               A 882/2004/EK rendelet 32. cikkének (2) bekezdésében megjelölt általános feladatok és kötelezettségek mellett a kiválasztott laboratóriumnak külön feladatokat és felelősségi köröket kell ellátnia. Ezek elsősorban a tagállami nemzeti referencialaboratóriumokkal való kapcsolattartásra, a nemzeti laboratóriumok tevékenységének támogatására, és a kiskérődzők pestisének diagnosztizálására szolgáló legmegfelelőbb módszerek biztosítására terjednek ki.
            
         
               (5)
            
            
               A 882/2004/EK rendelet VII. mellékletének II. részét ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A „Centre de coopération internationale en recherche agronomique pour le développement (CIRAD)” (Montpellier, Franciaország) a kiskérődzők pestisének vizsgálatára kijelölt uniós referencialaboratórium.
   A laboratórium külön felelősségi köreit és feladatait a melléklet tartalmazza.
   2. cikk
   A 882/2004/EK rendelet VII. mellékletének II. része a következő 20. ponttal egészül ki:
   
      
                  „20.
               
               
                  A kiskérődzők pestisét vizsgáló uniós referencialaboratórium
                  
                              Centre de coopération internationale en recherche agronomique pour le développement (CIRAD)
                           
                        
                              TA A-15/G,
                           
                        
                              Campus International de Baillarguet
                           
                        
                              34398 Montpellier Cedex,
                           
                        
                              Franciaország”.
                           
                        
            
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. február 7-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 165., 2004.4.30., 1. o.
   
   
      MELLÉKLET
      
         A kiskérődzők pestisét vizsgáló uniós referencialaboratórium felelősségi körei és feladatai
      
      Az állat-egészségügyi ágazat uniós referencialaboratóriumainak a 882/2004/EK rendelet 32. cikkének (2) bekezdésében foglalt általános feladatai és kötelezettségei mellett a kiskérődzők pestisét vizsgáló uniós referencialaboratóriumra az alábbiakban meghatározott külön felelősségi körök és feladatok hárulnak:
      
                  1.
               
               
                  A tagállami referencialaboratóriumokkal való kapcsolattartás és az állatállományban a kiskérődzők pestisének diagnosztizálására szolgáló legmegfelelőbb módszerek biztosítása különösen a következők révén:
                  
                              a)
                           
                           
                              az uniós diagnosztikai szolgáltatások megkönnyítése érdekében, valamint adott esetben és amennyiben szükséges, például járványügyi nyomon követés vagy diagnózis ellenőrzése céljából a kiskérődzők pestisét okozó vírusok tipizálása, valamint teljes antigén- és genomkarakterizálása, filogenetikai elemzése (a vírus kapcsolata ugyanazon vírus más törzseivel) és vírustörzseinek tárolása;
                           
                        
                              b)
                           
                           
                              a kiskérődzők pestisének vírustörzsei és izolátumai, valamint a megbetegedés elleni különleges szérumok és más reagensek naprakész gyűjteményének létrehozása és fenntartása, ha és amennyiben ezek rendelkezésre állnak;
                           
                        
                              c)
                           
                           
                              a diagnózisok harmonizálása és a vizsgálat szakszerűségének biztosítása az Unióban azáltal, hogy az említett betegség uniós szintű diagnózisára vonatkozóan a laboratóriumok között időszakos összehasonlító vizsgálatokat, valamint külső minőségbiztosítási tevékenységeket szervez és végez, és e vizsgálatok eredményeit időszakosan továbbítja a Bizottságnak, a tagállamoknak és az érintett nemzeti referencialaboratóriumoknak;
                           
                        
                              d)
                           
                           
                              a szükséges szakértelem biztosítása az említett betegséggel kapcsolatban különösen a más releváns vírusos betegségekkel való gyors differenciáldiagnózis lehetővé tétele céljából;
                           
                        
                              e)
                           
                           
                              kutatási tanulmányok végzése az említett betegség vizsgálatára kijelölt nemzeti referencialaboratóriummal együttműködésben, a Bizottsággal egyetértésben, hatékonyabb járványvédelmi módszerek kidolgozása céljából;
                           
                        
                              f)
                           
                           
                              tanácsadás a Bizottság számára a kiskérődzők pestisére vonatkozó tudományos kérdésekben, különös tekintettel a kiskérődzők pestise vakcinatörzseinek kiválasztására és alkalmazására.
                           
                        
            
                  2.
               
               
                  A kiskérődzők pestisének diagnosztizálására kijelölt tagállami referencialaboratóriumok tevékenységének támogatása, különösen az alábbiak révén:
                  
                              a)
                           
                           
                              standard szérumok és más referenciareagensek, például vírusok, inaktivált antigének vagy sejtvonalak raktározása és biztosítása az említett laboratóriumok számára a tagállamokban alkalmazott diagnosztikai vizsgálatok és reagensek szabványosítása érdekében, amennyiben a kórokozó meghatározására és/vagy szerológiai vizsgálatok alkalmazására van szükség;
                           
                        
                              b)
                           
                           
                              a tagállamokban a betegség kitörésének gyanújával és megerősítésével kapcsolatos diagnózisok felállításában való aktív közreműködés a kiskérődzők pestise izolátumainak megerősítő diagnózis és vírusjellemzés érdekében való fogadása révén, továbbá a járványügyi vizsgálatokhoz és tanulmányokhoz való hozzájárulás. Az említett tevékenységek haladéktalan bejelentése a Bizottságnak, a tagállamoknak és az érintett nemzeti referencialaboratóriumoknak.
                           
                        
            
                  3.
               
               
                  Információk nyújtása és továbbképzés szervezése, különösen az alábbiak szerint:
                  
                              a)
                           
                           
                              a kiskérődzők pestisének diagnosztizálására kijelölt nemzeti referencialaboratóriumok és a laboratóriumi diagnosztikai szakemberek számára a képzések, az ismeretek felfrissítését szolgáló kurzusok és műhelytalálkozók biztosításának elősegítése az említett betegséggel kapcsolatos diagnosztikai módszerek Unión belüli harmonizálása céljával;
                           
                        
                              b)
                           
                           
                              nemzetközi fórumokon való részvétel, különösen az említett betegséggel kapcsolatos analitikai módszerek és végrehajtásuk egységesítése terén;
                           
                        
                              c)
                           
                           
                              a kiskérődzők pestise diagnosztizálásának módszerei tekintetében együttműködés olyan harmadik országok e téren tevékenykedő illetékes laboratóriumaival, ahol gyakori e betegség;
                           
                        
                              d)
                           
                           
                              a kiskérődzők pestisének diagnosztizálására kijelölt nemzeti referencialaboratóriumok éves értekezletén a Nemzetközi Állatjárványügyi Hivatal (OIE) által a Szárazföldi Állatok Egészségügyi Kódexében és A szárazföldi állatoknál alkalmazott diagnosztikai vizsgálatok és vakcinák kézikönyvében meghatározott, vonatkozó vizsgálati ajánlások felülvizsgálata;
                           
                        
                              e)
                           
                           
                              a Bizottság segítése a Szárazföldi Állatok Egészségügyi Kódexében, valamint A szárazföldi állatoknál alkalmazott diagnosztikai vizsgálatok és vakcinák kézikönyvében található OIE-ajánlások felülvizsgálatában;
                           
                        
                              f)
                           
                           
                              a kiskérődzők pestisének járványtanával kapcsolatos fejlemények figyelemmel kísérése.